सीएजी रिपोर्ट में दिल्ली में राशन को लेकर बड़ी गड़बड़ी का ख़ुलासा हुआ है. रिपोर्ट के मुताबिक़ चारा घोटाले की तरह यहां भी बाइक और टेंपो पर अनाज ढोया गया है. FCI के गोदाम से राशन वितरण केंद्रों पर 1589 क्विंटल राशन की ढुलाई के लिए आठ ऐसी गाड़ियों का इस्तेमाल किया गया, जिनका रजिस्ट्रेशन नंबर बस, टेंपो और स्कूटर-बाइक का था. ज़ाहिर सी बात है कि इन गाड़ियों पर इतनी बड़ी मात्रा में अनाज की ढुलाई नहीं हो सकती. घोटाले में घिरने के बाद दिल्ली की केजरीवाल सरकार एलजी पर ठीकरा फोड़ने में लगी है. वहीं, यूपी में अब निजी स्कूल अभिभावकों से मनानी फीस नहीं वसूल सकेंगे. कल लखनऊ में हुई यूपी कैबिनेट की बैठक में प्राइवेट स्कूलों की फीस पर कई अहम फ़ैसले लिए गए ये प्रस्ताव पास हुआ कि स्कूलों में सालाना 7-8% तक ही फ़ीस बढ़ोतरी हो सकेगी. शिक्षकों की वेतन बढ़ोतरी के आधार पर फीस इज़ाफ़ा किया जा सकता है. इसके अलावा 12वीं तक सिर्फ़ एक ही बार ऐडमिशन फ़ीस वसूला जाएगा. यूपी सरकार के डिप्टी सीएम दिनेश शर्मा ने कहा कि मनमानी के कारण अभिभावकों और बच्चों का शोषण नहीं हो. उन्होंने कहा कि हमाला लक्ष्य किसी को कष्ट पहुंचाना नहीं है.